10-kuune eredate täppidega Aika tütar käis ligi kuu aega ringi oma vabastamisekoha lähedal. Ta suundus loodesse, seejärel itta, leidis oma ema 3 nädala taguse jäljeraja ja käis pikalt seda mööda. Oleks teadlased Ayla kas või kuu võrra hiljem vabadusse paisanud, nagu Baya, oleks ilvesepoeg Aylal palju kindlam tunne. Teisalt kes teab, mis juhendeid ema talle jälgedega lumme kirjutas. Sealt, kus ema lõunasse keeras, läks Ayla edasi kagusse, pöördus tagasi ja jõudis nurgelise kaarega taas ema rajale, läks tagasi lähtepunkti ja sealt lõunasse, itta, taas lõunasse ning jälle itta, ületades päevas 8-9 km, kuni kõndis üle Nura ning Baya alade. Seejärel läks Ayla kirdesse Appenzelli mäestiku poole, esialgu aravõitu kaarega, nagu polekski ta juba ilveskonkurentidest vabal maal, või ehk just sellepärast.